10 dood toe bakkie met werkers omslaan | Netwerk24
Deur Jackie Kruger 21 September 2019 09:04
Tien mans is dood en 14 ander beseer toe ’n bakkie Saterdagoggend op Ou Kaapse-weg in Steenberg in die Wes-Kaap verskeie kere omgeslaan het.
ER24 sê sy paramedici is Saterdagoggend kort voor 02:00 na die ongelukstoneel.
Nege mans is op die toneel dood verklaar.
Die ongelukstoneel Saterdagoggend vroeg in Ou Kaapse-weg.
Nog drie mans het ernstige beserings opgedoen en 11 lig tot matige beserings, luidens ’n verklaring.
Die pasiënte is na nabye hospitale gebring. 'n Tiende man het in die hospitaal aan sy beserings beswyk.
Verkeersowerhede was op die toneel en die voorval word ondersoek.
Volgens inligting van die Wes-Kaapse verkeersdienste het die bestuurder van die ligte afleweringsvoertuig na bewering beheer oor die voertuig verloor waarna dit omgeslaan het.
Die voertuig het blykbaar konstruksiewerkers vervoer toe die ongeluk gebeur het. Na bewering het die voertuig 23 werkers vervoer.
Meer oor: Steenberg | Padserftes